CELEX: 32022R0538
Language: et
Date: 2022-04-04 00:00:00
Title: Komisjoni rakendusmäärus (EL) 2022/538, 4. aprill 2022, milles käsitletakse naatriumbensoaadi võõrdepõrsaste söödalisandina kasutamise loa kehtivuse pikendamist, nimetatud söödalisandile uue loa andmist kasutamiseks söödalisandina muude sigalaste võõrdepõrsaste puhul ning tunnistatakse kehtetuks rakendusmäärus (EL) nr 496/2011 (loa hoidja Taminco Finland Oy) (EMPs kohaldatav tekst)

5.4.2022   
               
               
                  ET
               
               
                  Euroopa Liidu Teataja
               
               
                  L 106/9
               
            
         KOMISJONI RAKENDUSMÄÄRUS (EL) 2022/538,
         4. aprill 2022,
         milles käsitletakse naatriumbensoaadi võõrdepõrsaste söödalisandina kasutamise loa kehtivuse pikendamist, nimetatud söödalisandile uue loa andmist kasutamiseks söödalisandina muude sigalaste võõrdepõrsaste puhul ning tunnistatakse kehtetuks rakendusmäärus (EL) nr 496/2011 (loa hoidja Taminco Finland Oy)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord.
                  
               
                     (2)
                  
                  
                     Komisjoni rakendusmäärusega (EL) nr 496/2011 (2) anti kümneks aastaks luba naatriumbensoaadi kasutamiseks võõrdepõrsaste söödalisandina.
                  
               
                     (3)
                  
                  
                     Vastavalt määruse (EÜ) nr 1831/2003 artikli 14 lõikele 1 koostoimes kõnealuse määruse artikliga 7 on loa hoidja esitanud taotluse naatriumbensoaadi võõrdepõrsaste söödalisandina kasutamise loa kehtivuse pikendamiseks ja nimetatud söödalisandile uue loa andmist kasutamiseks söödalisandina muude sigalaste võõrdepõrsaste puhul ning selle söödalisandi klassifitseerimiseks söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“. Taotlusele olid lisatud kõnealuse määruse artikli 7 lõikes 3 ja artikli 14 lõikes 2 nõutud üksikasjad ja dokumendid.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 29. septembri 2021. aasta arvamuses (3) järeldusele, et kavandatud tingimuste juures ei avalda naatriumbensoaat kahjulikku mõju loomade tervisele, tarbijate ohutusele ega keskkonnale. Seda järeldust võib laiendada ka muudele kasvatatavatele sigalastele. Toiduohutusamet jõudis järeldusele, et söödalisandit tuleks käsitada nahka sensibiliseeriva ainena ja et söödalisandi pulbriline koostis kujutab endast riski sissehingamisel. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Peale selle järeldas toiduohutusamet varem hinnatud efektiivsusandmete põhjal, et söödalisand võib võõrdepõrsaste puhul tõhus olla. Võõrdepõrsaste puhul saavutatud efektiivsuse kohta tehtud järeldusi võib vastaval füsioloogilisel etapil laiendada ka muude sigalaste kasvatavatele liikidele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
                  
               
                     (5)
                  
                  
                     Naatriumbensoaadi hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seega tuleks pikendada kõnealuse söödalisandi võõrdepõrsaste söödalisandina kasutamise loa kehtivust ja anda luba selle kasutamiseks muude sigalaste põrsaste puhul vastaval füsioloogilisel etapil, nagu on kirjeldatud käesoleva määruse lisas.
                  
               
                     (6)
                  
                  
                     Naatriumbensoaadi söödalisandina kasutamise loa kehtivuse pikendamise tõttu käesoleva määruse lisas esitatud tingimustel tuleks rakendusmäärus (EL) nr 496/2011 kehtetuks tunnistada.
                  
               
                     (7)
                  
                  
                     Kuna ohutusnõuetest ei tulene vajadust kõnealuse aine kasutusloa tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa kehtivuse pikendamisest tulenevate uute nõuete täitmiseks.
                  
               
                     (8)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud ainet, mis kuulub söödalisandite kategooriasse „zootehnilised söödalisandid“ ja funktsionaalrühma „muud zootehnilised söödalisandid“, lubatakse kasutada loomasöötades söödalisandina ja selle kasutamisloa kehtivust pikendatakse vastavalt lisas esitatud tingimustele.
         
         
            Artikkel 2
            Rakendusmäärus (EL) nr 496/2011 tunnistatakse kehtetuks.
         
         
            Artikkel 3
            
               1.   Artiklis 1 osutatud ainet ja seda ainet sisaldavaid eelsegusid, mis on toodetud ja märgistatud enne 25. oktoobrit 2022 kooskõlas enne 25. aprilli 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
            
               2.   Lõikes 1 osutatud ainet sisaldavat söödamaterjale ja segasööta, mis on toodetud ja märgistatud enne 25. aprilli 2023 kooskõlas enne 25. aprilli 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
         
         
            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Komisjoni 20. mai 2011. aasta rakendusmäärus (EL) nr 496/2011, milles käsitletakse naatriumbensoaadi lubamist võõrutatud põrsaste söödalisandina (ELT L 134, 21.5.2011, lk 9).
         
            (3)  EFSA Journal 2021;19(11):6899.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Milligrammi toimeainet 12 % niiskusesisaldusega täissööda kilogrammi kohta
                     
                  
                        
                           Kategooria: zootehnilised lisandid. Funktsionaalrühm: muud zootehnilised lisandid (zootehniliste näitajate parandamine)
                        
                     
                  
                        4d5
                     
                     
                        Taminco Finland Oy
                     
                     
                        Naatriumbensoaat
                     
                     
                        
                           Söödalisandi koostis
                        
                        Graanulid või pulbrid, mis sisaldavad vähemalt 99 % naatriumbensoaati
                     
                     
                        Kõigi sigalaste võõrdepõrsad
                     
                     
                        –
                     
                     
                         
                     
                     
                        4 000 
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Söödalisandit ei tohi kasutada koos muude bensoehappe või bensoaatide allikatega.
                                 
                              
                                    3.
                                 
                                 
                                    Soovitatav minimaalne annus 4 000  mg/kg täissöödas, mille niiskusesisaldus on 12 %.
                                 
                              
                                    4.
                                 
                                 
                                    Kasutusjuhistes tuleb märkida järgnev teave: „Naatriumbensoaati sisaldavat täiendsööta ei tohi sööta kõigi sigalaste võõrdepõrsastele kui sellistele. Naatriumbensoaati sisaldav täiendsööt segatakse põhjalikult muude päevase söödaratsiooni ühenditega.“
                                 
                              
                                    5.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha, silmade ja hingamisteede kaitsevahendeid.
                                 
                              
                     
                        25. aprill 2032
                     
                  
                        
                           Toimeaine kirjeldus
                        
                        naatriumbensoaat
                        Keemiline valem: C7H5O2 Na
                        CASi number: 532–32-1
                     
                  
                        
                           Analüüsimeetod
                            (1)
                        
                        Naatriumbensoaadi (bensoehappe üldsisaldus) sisalduse määramine söödalisandis, eelsegus ja söödamaterjalide
                        
                                    —
                                 
                                 
                                    kõrgefektiivne vedelikkromatograafia koos UV-põhise määramisega (HPLC-UV) (EN 17298)
                                 
                              Naatriumi üldsisalduse määramine söödalisandis:
                        
                                    —
                                 
                                 
                                    aatomabsorptsioonspektromeetria (AAS) (EN ISO 6869) või
                                 
                              
                                    —
                                 
                                 
                                    induktiivsidestatud plasma aatomiemissioonspektromeetria (ICP-AES) (EN 15510)
                                 
                              
                  
               (1)  Analüüsimeetodite üksikasjad on kättesaadavad referentlabori veebilehel aadressil: https://ec.europa.eu/jrc/en/eurl/feed-additives/evaluation-reports.